एक आंतरिक ड्राइव इंस्टॉल करना ड्राइवर्स और सॉफ्टवेयर इंस्टॉल करना सही ड्राइव का चयन करना
आपको ड्राइव इंस्टॉल करने के लिए कंप्यूटर को खोलना होगा । ड्राइव को आसानी से इंस्टॉल करने के लिए, अपने कंप्यूटर को एक मेज की तरह किसी ऐसे स्थान पर रखें जहां आप आसानी से उसके अंदर काम कर सकें । यदि आप एक बाहरी ड्राइव इंस्टॉल कर रहे हैं, तो उसे यूएसबी (USB) के माध्यम से अपने कंप्यूटर से जोड़ें और नीचे अगला भाग देखें । ज्यादातर नए केसों में पीछे थंबस्क्रूज़ (thumbscrews) होते हैं जिन्हें खोलकर आप पैनल को जल्दी से हटा सकते हैं । यदि उसमें थंबस्क्रूज़ नहीं हैं, तो आपको एक फिलिप्स के पेचकश की आवश्यकता होगी । दोनों तरफ़ के पैनलों को हटाएं ताकि आप ड्राइव बे (bay) को दोनों तरफ़ से ऐक्सेस कर सकें । कंप्यूटर के अंदर काम करने से पहले, अपने आप को ग्राउंड करना एक अच्छा विचार है । ऐसा करने से आपके नाजुक कंप्यूटर के पुर्ज़ों को विद्युत्स्थैतिक नुकसान नहीं पहुंचेगा । एक विद्युत्स्थैतिक कलाई का पट्टा (electrostatic wristband) पहनना, अपने आप को ग्राउंड करने का एक आदर्श तरीका है । यदि आपके पास वह पट्टा नहीं है, तो स्थैतिक बिजली (static buildup) को निर्वाह करने के लिए एक धातु के नल को छुएं । यदि आप पुरानी ड्राइव की जगह एक नई ड्राइव लगा रहे हैं, तो आपको उसे लगाने से पहले पुरानी ड्राइव को बाहर निकालने की आवश्यकता होगी । ड्राइव के पीछे से केबल निकालें, उसके बाद ड्राइव के प्रत्येक सिरे से पेचों को निकालें । पीछे से ड्राइव को थोड़ा सा धकेलें, और उसके बाद केस के सामने से ड्राइव को बाहर की ओर खींचें । यदि आप पुरानी ड्राइव की जगह एक नई ड्राइव नहीं लगा रहे हैं, तो आपको एक खाली बे का पता लगाने की जरूरत होगी । ये आम तौर पर ऊपर की ओर, केस के सामने वाले हिस्से पर पाए जाते हैं । इस क्षेत्र में पहले से ही एक या दो ड्राइव्स हो सकती हैं । बे को ऐक्सेस करने के लिए सामने वाले पैनल के कवर को निकालें । कुछ कंप्यूटर के केसों में ड्राइव को सुरक्षित करने के लिए रेल का उपयोग किया जाता है । यदि ऐसा है, तो ड्राइव को केस में लगाने से पहले, ड्राइव के दोनों तरफ़ रेल्स लगाने की आवश्यकता होगी । हालांकि लगभग सभी ड्राइव्स को कंप्यूटर के सामने से लगाया जाता है, पर आपको अपने कंप्यूटर के दस्तावेज़ की जांच करने की आवश्यकता हो सकती है । सुनिश्चित करें कि ड्राइव लगाते समय आप उसके उचित सिरे को ऊपर की ओर रखें । यदि आप पेचों के इस्तेमाल से उसे सुरक्षित कर रहे हैं, तो आपको प्रत्येक सिरे पर दो पेंच लगाने होंगे । सुनिश्चित करें कि ड्राइव केस के दोनों तरफ़ से सुरक्षित है । यदि आप रेल्स का उपयोग कर रहे हैं, तो सुनिश्चित करें कि ड्राइव पूरी तरह से अंदर जा चुकी है और ठीक से लग चुकी है । ड्राइव के साथ शामिल सेटा की डेटा केबल का उपयोग करें, या यदि ड्राइव के साथ केबल नहीं मिली है तो अपनी केबल का उपयोग करें । केबल को अपने मदरबोर्ड पर अगले उपलब्ध खाली सेटा पोर्ट से जोड़ें । यदि आपको अपने मदरबोर्ड पर सेटा के पोर्ट नहीं मिल रहे हैं, तो अपने मदरबोर्ड के दस्तावेज़ीकरण देखें ।  सेटा डेटा केबल को दोनों ड्राइव और मदरबोर्ड पर केवल एक ही तरह से जोड़ा जा सकता है । उसे लगाते वक्त ज़्यादा बल का प्रयोग न करें । सावधान रहें कि कहीं आप दूसरे उपकरणों को डिस्कनेक्ट न कर दें (जैसे कि आपकी हार्ड ड्राइव), वरना आपका कंप्यूटर शुरु नहीं हो पाएगा । अपने कंप्यूटर की पावर सप्लाई के एक पावर कनेक्टर का पता लगाएं । यह आमतौर पर केस की तह में स्थित होती है । पावर केबल को ड्राइव की पीछे स्थित पावर स्लॉट से जोड़ें । डेटा केबल की तरह, पावर केबल को भी केवल एक ही तरह से लगाया जा सकता है, इसलिए बल का प्रयोग न करें । यदि आपकी पावर सप्लाई में कोई पावर कनेक्टर उपलब्ध नहीं है, तो आप एक अडैप्टर खरीद सकते हैं जो कि अतिरिक्त कनेक्टर्स प्रदान कर सकता है । केस को बंद करें, और उसे वापस अपने सही स्थान पर रखें, और फिर सभी केबलों को फिर से जोड़ें । अपने कंप्यूटर को चालू करें । अधिकांश ऑपरेटिंग सिस्टम स्वचालित रूप से आपकी नई डीवीडी ड्राइव का पता लगा लेते हैं । ड्राइव के लिए ड्राइवर आम तौर पर स्वचालित रूप से इंस्टॉल कर लिए जाते हैं । इंस्टॉल खत्म होने पर आपका ऑपरेटिंग सिस्टम आपको सूचित कर देगा । यदि आपकी ड्राइव ने खुद को इंस्टॉल नहीं किया है, तो आपको उसके साथ मिले ड्राइवर्स को या निर्माता की वेबसाइट से डाउनलोड किए गए ड्राइवर्स को इंस्टॉल करने की आवश्यकता हो सकती है । ड्राइवर्स इंस्टॉल करने के लिए संकेतों का पालन करें । उन्हें इंस्टॉल करने के बाद आपको कंप्यूटर को पुनः आरंभ (restart) करने के लिए कहा जा सकता है । कई ड्राइव्स के साथ सॉफ्टवेयर उपलब्ध कराया जाता है जिसके इस्तेमाल से आप खाली डीवीडी में मीडिया को बर्न कर सकते हैं, या एचडी वीडियो देख सकते हैं । इनमें से कोई भी सॉफ्टवेयर जरूरी नहीं हैं, क्योंकि ऑनलाइन उसी तरह के कई सॉफ्टवेयर मुफ्त में उपलब्ध हैं, लेकिन यदि आप चाहें तो आप इसे इंस्टॉल कर सकते हैं । डीवीडी ड्राइव्स के लिए कई पेचीदा फॉर्मैट हैं जिसमें DVD, DVD+R, DVD-R, DVD+/-R, DVD+/-RW शामिल हैं । ये सभी फॉर्मैट्स ड्राइव की अलग-अलग रीड (read) और राइट (write) की क्षमताओं का विवरण करती हैं । आम तौर पर, इन दिनों सभी नई ड्राइव्स DVD+/-RW या सिर्फ DVD RW हैं । इसका मतलब है कि वह डीवीडी को रीड कर सकती है और साथ ही सभी प्रकार की बर्नेबल (burnable) डीवीडी को राइट कर सकती है । अधिकांश नई ड्राइव्स राइट कर सकती हैं, लेकिन आप सस्ती ड्राइव्स भी खरीद सकते हैं जो डीवीडी डिस्क को सिर्फ़ रीड करती हैं । इन्हें DVD-ROM ड्राइव्स से चिह्नित किया जाता है । ब्लू-रे बाज़ार में डिस्क स्टोरेज का सबसे नया रूप है, और एक मानक डीवीडी ड्राइव की तुलना में ब्लू-रे में काफी अधिक डेटा स्टोर किया जा सकता है । ब्लू-रे ड्राइव से आप ब्लू-रे एचडी (HD) फिल्में देख सकते हैं और ब्लू-रे डेटा डिस्क को पढ़ सकते हैं, और सभी ब्लू-रे ड्राइव्स डीवीडी को भी रीड कर सकती हैं ।  ब्लू-रे ड्राइव की कीमत में काफी कमी आई है, और ब्लू-रे बर्नर अब बहुत अधिक किफायती है । भले ही ब्लू-रे ड्राइव राइट न कर सके (BD-ROM), पर बहुत अधिक संभावना है कि उसमें डीवीडी को राइट किया जा सकता है । दूसरे मॉडलों पर विचार-विमर्श करते हुए, रीड और राइट स्पीड की तुलना करना उपयोगी रहेगा । इससे आपको यह पता चलेगा कि ड्राइव पर मीडिया के विभिन्न रूपों को रीड और राइट करने में कितना समय लगेगा । अधिकांश नई डीवीडी ड्राइव्स 16X की स्पीड में रीड करेंगी, और 24X की स्पीड में राइट करेंगी । ये पैमाइश बताती हैं कि वह ड्राइव एक 1X ड्राइव की तुलना में कितनी तेज़ है, और ये वास्तविक रीड या रीइट स्पीड की पैमाइश नहीं हैं । यदि आप एक लैपटॉप कंप्यूटर का उपयोग कर रहे हैं, तो संभावना है कि आपको एक बाहरी ड्राइव खरीदने की आवश्यकता होगी । यदि आप एक डेस्कटॉप कंप्यूटर का उपयोग कर रहे हैं, तो आप आम तौर पर किसी भी ड्राइव को चुन सकते हैं, लेकिन एक आंतरिक ड्राइव में रीड और राइट का प्रदर्शन बेहतर होगा । यदि आप एक बाहरी ड्राइव खरीदने का फैसला करते हैं, तो आप ड्राइवरों को इंस्टॉल करने पर जानकारी के लिए नीचे भाग 3 पर जा सकते हैं । विश्वसनीय निर्माताओं की ड्राइव खोजें । इससे यह सुनिश्चित हो सकेगा कि आपकी ड्राइव एक लंबे समय तक काम करेगी, और आपको एक अच्छी वारंटी मिलेगी । सबसे भरोसेमंद ऑप्टिकल ड्राइव निर्माताओं में से कुछ निर्माता निम्न हैं:  एलजी (LG) फिलिप्स (Philips) प्लेक्स्टर (Plextor) लाइट ऑन (Lite-On) बैन्क्यू (BenQ) सैमसंग (Samsung) यदि आपके पास ड्राइव को इंस्टॉल करने के लिए अतिरिक्त सेटा (SATA) केबल हैं, और आपको पुस्तिकाओं और ड्राइवर डिस्क के न होने से कोई फ़र्क नहीं पड़ता है, तो आप एक ओईएम मॉडल पर विचार कर सकते हैं । ये मॉडल उपभोक्ता के मॉडल की तुलना में आम तौर पर सस्ते होते हैं, लेकिन इनके साथ अतिरिक्त सामग्री नहीं मिलती है । यदि आप एक ओईएम मॉडल खरीदते हैं, तो आप ड्राइव के लिए ड्राइवर और प्रलेखन निर्माता की वेबसाइट पर पा सकते हैं ।
अपने कंप्यूटर को बंद करें और सभी केबल निकाल लें: केस को खोलें: खुद को ग्राउंड (ground) कर लें: पुरानी ड्राइव निकालें (यदि आवश्यक हो): एक खाली 5.25" ड्राइव बे का पता लगाएं: रेल्स (rails) लगाएं (यदि आवश्यक हो): अपने कंप्यूटर के सामने से ड्राइव को अंदर की ओर खिसकाएं: ड्राइव को सुरक्षित करें: सेटा पोर्ट (SATA port) को अपने मदरबोर्ड से जोड़ें: ड्राइव से पावर सप्लाई को जोड़ें: कंप्यूटर को फिर से जोड़कर शुरु करें: तबतक इंतज़ार करें जबतक आपका ऑपरेटिंग सिस्टम आपकी नई ड्राइव का पता न लगा ले: ड्राइव के साथ मिली डिस्क से ड्राइवर इंस्टॉल करें (यदि आवश्यक हो): सॉफ्टवेयर इंस्टॉल करें, जैसे कि बर्निंग (burning) या मीडिया प्लेबैक सॉफ्टवेयर: विभिन्न फॉर्मैट्स को समझें: निर्धारित करें कि क्या आप एक ब्लू-रे ड्राइव लेना चाहते हैं या नहीं: रीड और राइट स्पीड की तुलना करें: आंतरिक (internal) और बाहरी (external) के बीच चुनाव करें: एक उच्च गुणवत्ता की ड्राइव चुनें: एक ओईएम (OEM) मॉडल पर विचार करें:
https://www.wikihow.com/Install-a-DVD-Drive https://www.wikihow.com/Install-a-DVD-Drive https://www.wikihow.com/Install-a-DVD-Drive
Installing an Internal Drive Installing the Drivers and Software Choosing the Right Drive